
TEXTE ADOPTATE

[bookmark: Sujet][bookmark: References]Rezoluția legislativă a Parlamentului European din 9 octombrie 2025 referitoare la propunerea de directivă a Parlamentului European și a Consiliului de modificare a Directivei 2009/38/CE în ceea ce privește instituirea și funcționarea comitetelor europene de întreprindere și asigurarea respectării efective a drepturilor la informare și consultare la nivel transnațional (COM(2024)0014 – C9-0012/2024 – 2024/0006(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2024)0014),
–	având în vedere articolul 294 alineatul (2) și articolul 153 alineatul (1) litera (e) coroborate cu articolul 153 alineatul (2) litera (b) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0012/2024),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Comitetului Economic și Social European din 30 mai 2024[footnoteRef:1], [1:  	JO C, C/2024/4664, 9.8.2024, ELI: http://data.europa.eu/eli/C/2024/4664/oj.] 

–	după consultarea Comitetului Regiunilor,
–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 28 mai 2025, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 60 din Regulamentul său de procedură,
–	având în vedere raportul Comisiei pentru ocuparea forței de muncă și afaceri sociale (A10-0029/2024),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.







P10_TC1-COD(2024)0006
Poziția Parlamentului European adoptată în primă lectură la 9 octombrie 2025 în vederea adoptării Directivei (UE) 2025/... a Parlamentului European și a Consiliului de modificare a Directivei 2009/38/CE în ceea ce privește instituirea și funcționarea comitetelor europene de întreprindere și asigurarea respectării efective a drepturilor la informare și consultare la nivel transnațional
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Directiva (UE) 2025/2450.)

